kardosdrur/scandi-wiki huggingface dataset:
Væsellemurer

Væsellemurer (Lepilemur), også kaldet væselmakier, er en slægt af halvaber, der er hjemmehørende på Madagaskar. Slægten er den eneste i familien Lepilemuridae. Ifølge nyere forskning skulle der eksistere omkring 25 arter.

Beskrivelse 
Væsellemurer er mellemstore halvaber. Kropslængden er 30-35 cm og halen er 26-31 cm lang. Vægten varierer mellem 500 og 900 gram. Pelsen er på oversiden gråbrun eller rødlig og på undersiden hvidlig eller gul. Det runde hoved sidder på en kort hals. Øjnene er store som en tilpasning til den nataktive levevis, ligesom ørerne. Tandsættet er karakteriseret ved de manglende fortænder i overkæben. Tandformlen er , i alt 32 tænder. De nederste for- og hjørnetænder danner som hos de fleste halvaber en tandkam, der anvendes ved pelsplejen. Som hos alle halvaber har alle fingre og tæer flade negle med undtagelse af den anden tå på hver fod, der har en pudseklo.

Udbredelse og levested 
Væsellemurer lever udelukkende på øen Madagaskar. Her lever de i forskellige skovtyper, både tørre løvskove i den vestlige del og i regnskove i øst.

Levevis 
Væsellemurer er kun nataktive og opholder sig mest i træer. Om dagen trækker de sig tilbage i hulheder i træer eller under tæt bladhang. Om natten begiver de sig ud, for at søge efter føde, der hovedsageligt består af blade. For at fordøje cellulosen i bladene er de afhængige af bakterier, der lever i den stærkt forstørrede blindtarm. Ligesom hos haredyr indtager de deres ekskrementer endnu engang, for bedre at kunne udnytte næringen i føden.

Arter 

Antallet af arter er i løbet af en kort årrække voldsomt forsøget. I 2005 var der således kun kendt 8 arter, mens der blot tre år senere i 2008 kendtes 26 arter. Mange af de nye arter er dog omdiskuterede, så antallet falder muligvis ved grundigere undersøgelser.

 Lepilemur aeeclis 
 Lepilemur ahmansoni 
 Lepilemur ankaranensis 
 Lepilemur betsileo 
 Lepilemur dorsalis 
 Lepilemur edwardsi 
 Lepilemur fleuretae 
 Lepilemur grewcocki  – nok samme art som L. manasamody, der blev beskrevet i 2007.
 Lepilemur hollandorum 
 Lepilemur hubbardorum 
 Lepilemur jamesi 
 Lepilemur leucopus 
 Lepilemur microdon 
 Lepilemur milanoii 
 Lepilemur mittermeieri 
 Lepilemur mustelinus 
 Lepilemur otto 
 Lepilemur petteri 
 Lepilemur randrianasoli 
 Lepilemur ruficaudatus 
 Lepilemur sahamalazensis 
 Lepilemur scottorum 
 Lepilemur seali 
 Lepilemur septentrionalis 
 Lepilemur tymerlachsoni 
 Lepilemur wrighti

Noter

Kilder 
 Nick Garbutt: Mammals of Madagascar. A Complete Guide. Yale University Press, New Haven CT 2007, .
 Thomas Geissmann: Vergleichende Primatologie. Springer-Verlag, Berlin u. a. 2002, .
 Ronald M. Nowak: Walker's Mammals of the World. 6th edition. Johns Hopkins University Press, Baltimore MD 1999, .
 Don E. Wilson, DeeAnn M. Reeder (red.): Mammal Species of the World. A taxonomic and geographic Reference. Johns Hopkins University Press, Baltimore MD 2005, .

Eksterne henvisninger 

Lemurer
Henrietta Swan Leavitt

Henrietta Swan Leavitt (født 4. juli 1868 i Massachusetts, død 12. december 1921) var en anerkendt amerikansk astronom.

Leavitt blev uddannet ved Radcliffe College før hun begyndte ved Harvard College Observatory i 1893. I 1908 publicerer hun sine første artikler om astronomi i tidsskriftet Annals af Astronomical Observatory of Harvard College. Leavitt arbejdede bare sporadisk i løbet af hendes tid ved Harvard College, og hun blev ofte sat på sidelinjen på grund af personlige helseproblemer og familiens forpligtelser og dette gik ud over hendes videnskabelige præstationer.

Eksterne henvisninger 
 Bibliography from the Astronomical Society of the Pacific
 

Astronomer fra USA
Personer fra Massachusetts
Amerikanere i 1800-tallet
Amerikanere i 1900-tallet
Jumbobøger nr. 301-400

Denne side er en oversigt over de danske jumbobøger nr. 301-400, der blev udgivet fra 2005 til 2013 af Egmont Serieforlaget. Alle bind er på 256 sider i farver og i B6-format. Bogryggene danner et langt sammenhængende motiv, en praksis der blev påbegyndt med nr. 231.

Oversigt

Eksterne henvisninger 
 Oversigt over jumbobøger fra Jan Wenneberg
 Oversigt over jumbobøger på Inducks
 Oversigt over jumbobøger på Comicwiki

Noter
Spejderkollegiet Virumgaard

Spejderkollegiet Virumgaard (I daglig tale forkortet til SKVG) er en forening der driver et kollegium, af samme navn, i Lyngby-Taarbæk Kommune, for kommunens spejdere samt FDF. Modsat et almindeligt Kollegium er der ingen krav om studieaktivitet på Spejderkollegiet Virumgaard, men derimod et krav om at beboerne skal være aktive ledere i kommunen. Kollegiet er dermed ejet og drevet af grupperne i kommunen, og modtager ingen offentlig støtte.

Kollegiet har igennem tiden haft en større betydning for unge spejdere og ledere i hele Københavnsområdet. Kollegiets store udfoldelsesmuligheder, beliggenhed nær offentlig transport og motorvej, samt betydningen af at beboerne er fordelt på tværs af spejderkopsne og FDF, har gjort stedet til et attraktivt sted for planlægningsmøder, aktivitetsmøder og sociale begivenheder, herunder mindre koncerter.

Historie 
Spejderkollegiet Virumgaard blev oprettet i februar 1990 på baggrund af et fælles ønske blandt kommunens spejder og FDF grupper om oprettelse af et fælles lederkollegium. Kollegiet har til huse på Kongevejen i Lyngby-Taarbæk Kommune, i hovedbygningen til den gamle landbrugsskole, der ved kollegiets oprettelse var ejet af Nationalmuseet. I februar 2015 blev kollegiets 25 års jubilæum fejret med reception, en måned efter at Lyngby-Taarbæk Kommune offentliggjort deres køb af grunden og nabogrunden, med henblik på at benytte området til en kommunal driftsplads. I efteråret 2015 modtog kollegiet den officielle ophævelse af lejekontrakten, og Spejderkollegiet Virumgaard flytter ud af dets nuværende bygning ultimo november 2016. På trods af et stort ønske blandt grupperne i kommunen, om forsat at havde et lederkollegium for spejderne, er der pr. forår 2016 endnu ikke fundet erstatning for lejemålet på Kongevejen.

Kollegiet 
Spejderkollegiet Virumgaard har til huse i den gamle landbrugsskoles hovedbygning, og kan huse ti beboere. I hovedbygningen er der indrettet ti lejemål, fire enkelt- og seks dobbeltværelser, fordelt på stue etagen og første sal. Beboerne har adgang til fælleskøkken, tekøkken, spisestue, tv-stue og en mindre opholdsstue, samt vaskerum og tre toiletter, to med badefaciliteter, og en fælles entré med vindfang og garderobe.

Tilhørende hovedbygningen er en større have, med en stor græsplæne, hvor beboerne igennem tiderne har drevet urtehave, kaninavl, og træavl, blandt andet taks-træ til langbue-fremstilling og beskyttelse af Virumgaard Æblet, hvor træet i haven i dag er én af kun to kendte overlevende fuldvoksne eksemplarer.

Noter 

Bygninger, konstruktioner og anlæg i Lyngby-Taarbæk Kommune
Gerty Cori

Gerty Theresa Cori( født Radnitz den 15. august 1896 i Prag i det daværende Østrig-Ungarn (nu Tjekkiet), døde 26. oktober 1957 i Glendale, Missouri i USA) var en amerikansk biokemiker, der modtog Nobelprisen i fysiologi eller medicin i 1947.

Kilder

Eksterne henvisninger 
Carl and Gerti Cori and Carbohydrate Metabolism from American Chemical Society National Historic Chemical Landmarks

Kemikere fra USA
Nobelprismodtagere i medicin
Kvindernes æresgalleri i USA
Rehhorst

Rehhorst er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Rehhorst ligger omkring 13 km vest for Lübeck og omkring 5 km nord for Reinfeld. Vandløbene Bisnitz og Wohldbek løber gennem kommunen. I kommunen ligger ud over Rehhorst, landsbyerne Willendorf og Pöhls, samt bebyggelserne Hamannsöhlen, Voßkathen og Neukoppel.

Eksterne kilder/henvisninger 

  

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
French Open-mesterskabet i herredouble 2017

French Open-mesterskabet i herredouble 2017 var den 116. turnering om French Open-mesterskabet i herredouble. Turneringen var en del af French Open 2017 og blev spillet i perioden 30. maj - 10. juni 2017 i Stade Roland Garros i Paris, Frankrig med deltagelse af 64 par.

Mesterskabet blev vundet af Ryan Harrison og Michael Venus, som i finalen besejrede Santiago González og Donald Young med 7-6(5), 6-7(4), 6-3 i en kamp, hvor det første servegennembrud først kom i tredje sæt. Harrison og Venus havde kun spillet sammen i tre måneder, inden triumfen, der var deres anden turneringssejr som par. De blev de første vindere af French Open-mesterskabet i herredouble siden kampformatet i 1990 blev ændret fra bedst af fem til bedst af tre sæt, der vandt titlen efter at have været i afgørende sæt i samtlige seks runder.  Michael Venus blev den første newzealænder, der vandt en grand slam-titel, siden Judy Chaloner vandt damedoublemesterskabet ved Australian Open 1979, og han blev den blot anden mandlige spiller fra New Zealand, der vandt en grand slam-titel i den åbne æra – den første var Onny Parun, der havde sejret ved French Open-mesterskabet i herredouble 1977.

Ingen af de fire finalister havde tidligere været i en grand slam-finale, og det var første gang siden 1993, at French Open-finalen i herredouble var et opgør mellem to useedede par. Santiago González var endvidere den første mexicaner i en grand slam-finale, siden Leonardo Lavalle tabte Wimbledon-finalen i herredouble i 1991.

Feliciano López og Marc López var forsvarende mestre men tabte i første runde til Julio Peralta og Horacio Zeballos med 6-2, 6-3.

Pengepræmier og ranglistepoint 

Den samlede præmiesum til spillerne i herredouble androg € 2.346.000 (ekskl. per diem), hvilket var en stigning på knap 8 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering pr. 22. maj 2017 (en uge før turneringens start).
 7 par, der havde modtaget et wildcard.

Seedede spillere 

De 16 bedst placerede af parrene på ATP's verdensrangliste pr. 22. maj 2017 blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2017
 French Open-mesterskabet i damesingle 2017
 French Open-mesterskabet i damedouble 2017
 French Open-mesterskabet i mixed double 2017

Eksterne henvisninger 
 French Open

Noter 

French Open 2017
French Open-mesterskabet i herredouble
ATP World Tour 2017
Dunagaha

Dunagaha er en landsby i Gampaha District i Sri Lanka. Landsbyen ligger omkring 14 km fra Gampaha, og 15 km fra Negombo.

Byer i Sri Lanka
French Open-mesterskabet i herredouble 2016

French Open-mesterskabet i herredouble 2016 var den 115. turnering om French Open-mesterskabet i herredouble. Turneringen var en del af French Open 2016 og blev spillet i Stade Roland Garros i Paris, Frankrig i perioden 24. maj - 4. juni 2016 med deltagelse af 64 par.

Mesterskabet blev vundet af spanierne Feliciano López og Marc López, som i finalen besejrede amerikanerne Mike Bryan og Bob Bryan med 6−4, 6−7(6−8), 6−3. Dermed sikrede det spanske par sig sin første grand slam-titel, og de blev det første rent spanske par, der vandt titlen, siden Sergio Casal og Emilio Sanchez triumferede i 1990. Det 15.-seedede spanske par havde en begivenhedsrig rejse mod finalen. De overraskede topseedede Pierre-Hugues Herbert og Nicolas Mahut i tredje runde, afværgede seks matchbolde mod Julien Benneteau og Édouard Roger-Vasselin i kvartfinalen og vandt 7−5 i afgørende sæt i semifinalen mod de forsvarende mestre, Ivan Dodig og Marcelo Melo.

Spanierne spillede deres blot anden grand slam-turnering som makkere. I deres grand slam-debut ved Australian Open tidligere samme år tabte de i anden runde til Marco Cecchinato og Andreas Seppi. Marc López havde tidligere, sammen med landsmanden Marcel Granollers, været i finalen om French Open-mesterskabet i herredouble 2014, mens Feliciano López ikke tidligere var nået længere end til kvartfinalerne i en grand slam-turnering i herredouble.

Resultaterne medførte, at Nicolas Mahut for første gang i karrieren overtog førstepladsen på ATP's verdensrangliste i double, og han blev dermed den første franskmand, der kunne kaldes sig verdens bedste doublespiller, siden Yannick Noah toppede ranglisten i august 1987.

Pengepræmier og ranglistepoint 

Den samlede præmiesum til spillerne i herredouble androg € 2.176.000 (ekskl. per diem), hvilket var en stigning på knap 10 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede spillere 

De 16 bedst placerede af deltagerne på ATP's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2016
 French Open-mesterskabet i damesingle 2016
 French Open-mesterskabet i damedouble 2016
 French Open-mesterskabet i mixed double 2016

Eksterne henvisninger 

 French Open

Noter 

French Open 2016
French Open-mesterskabet i herredouble
ATP World Tour 2016
Helen B. Taussig

Helen Brooke Taussig (født 24. maj 1898, død 20. maj 1986) var en amerikansk kardiolog og grundlægger af pædiatrisk kardiologi. Især er hun kendt for at udvikle konceptet for en procedure, der ville forlænge livet for børn født med Fallots tetralogi (den mest almindelige årsag til blå baby syndrome). 

Læger fra USA
Kvindernes æresgalleri i USA
Ágrip af Nóregskonungasögum

Ágrip af Nóregskonungasögum eller Ágrip er en kongesaga fra Norge. Den er skrevet på norrønt og er sammen med Historia Norvegiæ en af de synoptiske historier fra Norge.

Den bevarede tekst begynder med Hálfdan Svartes død (ca. 860) og slutter med Inge Krokrygg tiltrædelse som konge i 1136, men den originale version antages at have dækket en længere periode, sandsynligvis helt op til Sverre Sigurdssons regeringstid (1184– 1202). Sagaen blev skrevet af en norsk forfatter omkring år 1190. Det eneste bevarede eksemplar af manuskriptet er islandsk og stammer fra første halvdel af 1200-tallet. Det er skrevet på pergament og består af quire; en femte quire er tabt. Det første blad mangler ligeledes, og derfor er en eventuel titel ukendt. Navnet Ágrip af Nóregskonungasögum ("En synopsis over sagaerne om Norges konger") blev brugt i en udgave fra 1835.

Ágrip bliver ofte sammenlignet med to andre synoptiske norske historie fra samme periode, Historia Norvegiae og Theodoricus Monachus' manuskript. Den er nyskabende, da det er den første saga, der er skrevet i folkemundart. Ágrip er også den første af kongesagaerne, der citerer skjaldepoesi. Fortællingen er kort og meget mindre detaljeret end de senere kongesagaer som Fagrskinna og Heimskringla. Historien er mærkbart mere detaljeret i beskrivelser af begivenheder og steder i Trøndelag region og byen Nidaros. Sammen med sproglige faktorer er det set som et tegn på, at værket blev komponeret i Nidaros.

Ágrip er blevet oversat til dansk (1834), latin (1835), tysk (1929), nynorsk (1936) og engelsk (1995).

Referencer

Andre kilder 
 Bjarni Einarsson (redaktør). Íslenzk fornrit XXIX : Ágrip af Nóregskonunga sǫgum : Fagrskinna - Nóregs konunga tal. Reykjavík: Hið íslenzka fornritafélag, 1984.
 Driscoll, M. J. (redaktør og oversætter). Ágrip af Nóregskonungasǫgum. Viking Society for Northern Research Text Series 10. 2nd ed. 2008 (1995). Available online from the Viking Society for Northern Research.

Eksterne henvisninger 
 Stutt ágrip af Noregs konúnga sögum Norrøn tekst
 Stutt ágrip af Noregs konúnga sögum samme tekst på en anden hjemmeside
 AM 325 II 4to  Information om manuskriptet

Nordisk litteratur fra middelalderen
Litteratur fra Island
Barbara McClintock

Barbara McClintock, (født 16. juni 1902, død 2. september 1992), var en amerikansk videnskabskvinde og en af verdens mest fremtrædende cytogenetiker der blev tildelt Nobelprisen i fysiologi eller medicin i 1983.

Kilde 

Genetikere
Kvindernes æresgalleri i USA
Nobelprismodtagere i medicin
Hangikjöt

Hangikjöt (hængt kød) er en islandsk madret som består af røget lamme- eller fårekød, sædvanligvis serveret kogt i mindre stykker, varmt eller koldt, med béchamelsovs, grøne ærter og kartoffel, eller i tynde skiver på brød som flatbrød, rúgbrauð − en islandsk variant af rugbrød − eller med laufabrauð, 'løvbrød' som er tynde, runde og dekorerede. 

Kødet kan komme fra forskellige dele på fåret, men det mest almindelige er fra bagbenet. Det der anses for at være den bedste kvalitet er sædvanligvis et helt ben med knoglen og et passende fedtlag, men smagen varierer afhængig af røgningsmetoden. 

Traditionelt fandtes der to varianter: en røget med birkeris og en med tørret gødning. I de senere år har man i butikkerne kunnet få både varmrøget og dobbeltrøget, tvíreykt som ofte serveres råt omtrent som den italienske skinke prosciutto med melon eller i en salat.

Hangikjöt er på Island en traditionel festret, som serveres til jul eller ved specielle lejligheder.

Noter 

Nationalretter
Mad fra Island
Agnodike

Agnodike eller Agnodice var den første kvindelige athenske læge, jordemoder, og gynækolog, hvis historie blev skrevet af Gaius Julius Hyginus, Hyginus skrev om Agnodike i hans Fabulæ. Hun var oprindeligt fra Athen, hvor det var forbudt for kvinder eller slaver at studere medicin.

Kilder 

Læger
Personer i antikken
Chien-Shiung Wu

Chien-Shiung Wu (født 29. maj 1912 i Shanghai, død 16. februar 1997 i New York City) var en kinesisk-amerikansk fysiker med en ekspertise i teknikker inden for eksperimentalfysik og radioaktivitet. Wu arbejdede på Manhattan Project (i prosessen for at berige uran til det spaltbare materiale 235U)

Fysikere fra USA
Kvindernes æresgalleri i USA
Elena Ferrante

Elena Ferrante er pseudonymet for en italiensk forfatter, hvis værker er oversat til mange sprog. Hvem der står bag pseudonymet er ikke offentlig kendt. At forfatteren er kvinde fremgår af de – udelukkende skriftlige – interviews, hun har givet.
I oktober 2016 hævdede journalisten Claudio Gatti i The New York Review of Books, at forfatteren er identisk med Anita Raja, der ellers er kendt som oversætter af tysk litteratur, en påstand der vakte kritik blandt dem, der mente, at man burde respektere forfatterens ønske om anonymitet.

Værker oversat til dansk 
 Besværende kærlighed, 2017 (L'amore molesta, 1991)
 Dukken der blev væk, 2016

Napoli-romanerne 
 Min geniale veninde, 2014 (L'amica geniale, 2011)
 Historien om et nyt navn, 2014 (Storia del nuovo cognome, L'amica geniale volume 2, 2012)
 Dem der flygter og dem der bliver, 2016 (Storia di chi fugge e di chi resta, L'amica geniale volume 3, 2013)
 Det forsvundne barn, 2016 (Storia della bambina perduta, L'amica geniale volume 4, 2014)

Historier for børn 
 Stranden om natten 2016 (La spiaggia di notte, 2007)

Værker ikke oversat til dansk 
 I giorni dell'abbandono, 2002.
 La figlia oscura, 2006.

Referencer 

Romanforfattere fra Italien
Pseudonymer
Wesenberg (Holstein)

Wesenberg er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Wesenberg ligger i den sydøstlige del af amtet cirka ti kilometer sydvest for Lübeck. Floden Trave danner mod sydøst kommunegrænse til kommunen Klein Wesenberg. Motorvejen A1 går gennem kommunen.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Westerau

Westerau er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Westerau ligger omkring 14 km sydvest for Lübeck og ca. syv km øst for Bad Oldesloe. I den nordlige del af kommunen ligger herregården Trenthorst som i dag rummer et institut for økologisk landbrug.

Eksterne kilder/henvisninger 

  

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Zarpen

Zarpen er en by og kommune i det nordlige Tyskland, beliggende i Amt Nordstormarn under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Zarpen ligger omkring 10 kilometer vest for Lübeck ved det lille vandløb Heilsau, der er et tilløb til Trave.

Eksterne kilder/henvisninger 

  

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Sociale obligationer

Sociale obligationer eller velfærdsobligationer () er en måde at tiltrække risikovillig kapital til langsigtede og kostbare offentlige, sociale forebyggelsesprojekter, som ikke kan realiseres eller ikke ønskes realiseret på normal vis. Ved brug af sociale obligationer påtager (private) investorer sig den fulde økonomiske risiko, og den offentlige myndighed betaler kun for reelle, beviselige resultater. Det grundlæggende princip er dermed en slags offentligt-privat partnerskab.

Historie 

De første sociale obligationer på verdensplan blev udstedt af den engelske non-profit-organisation Social Finance Ltd. i september 2010, hvor de finansierede et forsøg, der skulle forebygge tilbagefald til kriminalitet for indsatte i et lokalt fængsel. Investeringsformen har siden bredt sig til andre dele af verden.  Siden da er ifølge en rapport fra Social Finance i alt 60 projekter med velfærdsobligationer i tilsammen 15 lande blevet iværksat.

Sociale obligationer i Norden 

Der har indtil videre kun været gennemført ganske få projekter i Norden. Givetvis skyldes det opbygningen af de nordiske velfærdssamfund, som sammenlignet med de angelsaksiske lande er mere omfangsrige.
Nordic Social Impact Bond (SIB) Development Network er det nordiske erfaringsudvekslingsnetværk for brug af sociale obligationer i Norden.

Danmark 

I Danmark har Huset Zornig igangsat et integrationsprojekt, som tænkes finansieret ved hjælp af sociale obligationer. I 2017 pegede den danske regering på brugen af sociale obligationer som en måde til at løfte opgaver for fremtidens offentlige sektor.

Andre nordiske lande 

I Sverige og Finland blev de første pilotprojekter igangsat i 2015. I Finland sker det i samarbejde med den finske stat. Her har pilotprojekterne bl.a. fokus på beskæftigelse af flygtninge.

Noter 

Social økonomi
Obligationer